
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 330 

3 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της αρ. πρωτ. 2088/13-5-2009 (ΦΕΚ 
217/τ.Δ/2-6-2009) πράξης κήρυξης ως αναδασωτέ¬ 
ας, για έκταση εμβαδού 498,18 τ.μ., τμήματος της 
Κ.Μ. 4373 γαιών Λαέρμων, Δ.Ε. Λίνδου, του Δήμου 


Ρόδου, Νήσου Ρόδου, Νομού Δωδ/σου. 1 

Καθορισμός οριογραμμών αιγιαλού-παραλίας στην 
περιοχή Πετεινός της Δημοτικής Ενότητας Οφρυ- 
νίου του Δήμου Παγγαίου Ν. Καβάλας. 2 


ΑΠΟΦΑΣΕΙ Σ 

Αριθμ. 2760 (1) 


Μερική ανάκληση της αρ. πρωτ. 2088/13-5-2009 (ΦΕΚ 
217/τ.Δ/2-6-2009) πράξης κήρυξης ως αναδασωτέας, 
για έκταση εμβαδού 498,18 τ.μ., τμήματος της Κ.Μ. 
4373 γαιών Λαέρμων, Δ.Ε. Λίνδου, του Δήμου Ρόδου, 
Νήσου Ρόδου, Νομού Δωδ/σου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγ¬ 
ματος. 

2. Τις διατάξεις του άρθρου 6 του Ν.3200/1955 περί 
διοικητικής αποκέντρωσης, όπως τροποποιήθηκε και 
συμπληρώθηκε μεταγενέστερα με το Ν.Δ.532/1970. 

3. Τις διατάξεις του Ν.3852/2010 «Νέα Αρχιτεκτονική 
της Αυτ/σης και της Αποκεντρωμένης Διοίκησης - Πρό¬ 
γραμμα Καλλικράτης» και του Π.Δ.143/2010 «Οργανισμός 
της Αποκεντρωμένης Διοίκησης Αιγαίου». 

4. Την αριθ. οικ.50524/5097/30-10-2012 απόφαση της 
Γ. Γρ. Αποκ. Διοικ. Αιγαίου «Παροχή εξουσιοδότησης 
υπογραφής διοικητικών πράξεων και εγγράφων «Με 
εντολή Γ ενικού Γ ραμματέα» στον Προϊστάμενο της Γ ε¬ 


νικής Διεύθυνσης Δασών και Αγρ. Υποθέσων κ,λπ.» (ΦΕΚ 
3243/Τ.Β/5-12-2012). 

6. Τις διατάξεις του Ν.998/79 «Περί προστασίας των 
Δασών κ.λπ.» και ειδικότερα του άρθρου 44 παρ.4 όπως 
συμπληρώθηκε με το άρθρο 36 παρ.3 του Ν.3698/2008. 

7. Την από 22-2-2012 αίτηση του Πατούνα Αριστοτέλη 
του Σταματίου, κατοίκου Ρόδου. 

8. Την αρ.πρωτ. 2088/13-5-2009 απόφαση κήρυξης ως 
αναδασωτέας έκτασης (ΦΕΚ 217/τ.Δ/2-6-2009). 

9. Την αρ. πρωτ. ΔΥ/7-11-2012 εισήγηση του Δασολό¬ 
γου Λεφάκη Δημητρίου και την αρ. πρωτ. 7717/18-12-2012 
εισήγηση της Διεύθυνσης Δασών Δωδεκανήσου για 
ανάκληση έκτασης εμβαδού 498,18 τ.μ., τμήματος της 
Κ.Μ. 4373 γαιών Λαέρμων, Δ.Ε. Λίνδου, του Δήμου Ρό¬ 
δου, Νήσου Ρόδου, Νομού Δωδ/σου, διότι πριν καεί δεν 
αποτελούσε δάσος ούτε δασική έκταση, έχοντας τη 
μορφή αγροτικής εκτάσεως. 

10. Την αριθ. 10/2013 Απόφαση της Πρωτοβάθμιας 
Επιτροπής Επίλυσης Δασικών Αμφισβητήσεων Πρωτο¬ 
δικείου Ρόδου, σύμφωνα με την οποία έγινε αποδεκτή 
η αρ.πρωτ. 7717/18-12-2012 εισήγηση της Διεύθυνσης 
Δασών Δωδ/νήσου, αποφασίζουμε: 

Ανακαλούμε την αριθμ.πρωτ. 2088/13-5-2009 (ΦΕΚ 217/ 
τ.Δ/2-6-2009) πράξης κήρυξης αναδασωτέας, ως προς 
την έκταση εμβαδού 498,18 τ.μ., τμήματος της Κ.Μ. 4373 
γαιών Λαέρμων, Δ.Ε. Λίνδου, του Δήμου Ρόδου, Νήσου 
Ρόδου, Νομού Δωδ/σου, η οποία απεικονίζεται με τα 
στοιχεία (1,2,3,1) στο τοπογραφικό διάγραμμα, το οποίο 
θεωρήθηκε και συνοδεύει την παρούσα, διότι πριν καεί, 
δεν αποτελούσε δάσος ούτε δασική έκταση, έχοντας 
τη μορφή αγροτικής εκτάσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 17 Ιουνίου 2013 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Δ/ντης Δασών και Αγρ. Υποθέσεων 
ΝΙΚΟΛΑΟΣ ΘΕΟΔΩΡΙΔΗΣ 

Αριθμ. 1930 (2) 

Καθορισμός οριογραμμών αιγιαλού-παραλίας στην πε¬ 
ριοχή Πετεινός της Δημοτικής Ενότητας Οφρυνίου 
του Δήμου Παγγαίου Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τον ν.3852/04.06.2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης», (ΦΕΚ 87/Α710), σε συνδυασμό με 
τις διατάξεις του ν.2503/97 (ΦΕΚ 107/Α'/97). 

2. Τις διατάξεις του άρθ. 24 του Π.Δ 142/2010 «Οργα¬ 
νισμός της Αποκεντρωμένης Διοίκησης Μακεδονίας - 
Θράκης» (ΦΕΚ 235/τ. Α727-12-2010). 

3. Την υπ’ αριθμ. οικ.707/12-01-2011 (ΦΕΚ 130Β709-02-2011) 
απόψαση «Εξουσιοδότησης προς υπογραφή “Με εντολή 
Γενικού Γραμματέα” αποφάσεων, εγγράφων και άλλων 
πράξεων στον Προϊστάμενο Γ ενικής Διεύθυνσης Χωρο¬ 
ταξικής και Περιβαλλοντικής Πολιτικής, στους Προϊστα¬ 
μένους των Διευθύνσεων Σχεδιασμού και Ανάπτυξης, 
ΔημόσιωνΈργων, Ελέγχου ΣυντήρησηςΈργων, Ελέγχου 
Κατασκευής Έργων, Τεχνικού Ελέγχου, Υδάτων, καθώς 
και στους Προϊσταμένους Τ μημάτων αυτών της Γ ενικής 
Διεύθυνσης Χωροταξικής και Περιβαλλοντικής Πολιτικής 
της Αποκεντρωμένης Διοίκησης Μακεδονίας-Θράκης». 

4. Τις διατάξεις του Ν. 2971/19-12-2001 (ΦΕΚ 285/τ.Α7 
19-12-2001) «Αιγιαλός , παραλία και άλλες διατάξεις». 

5. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

6. Τις διατάξεις του Ν. 3200/55 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα Ν.Δ. 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ. 347/1986, Ν.2026/1982 και 
Π.Δ. 97/1993. 

7. Τις διατάξεις του άρθρου 19 παρ.5 Ν.2344/1995, 
του άρθρου 52 παρ.6 Ν.2218/1994, του άρθρου 4 παρ. 
7 του Ν.2240/1994, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Διευθυ¬ 
ντή σε συνδυασμό με αυτές του άρθρου 14 παρ.2 του 
Ν. 2399/1996 με τις οποίες προβλέπεται κατάργηση θέ¬ 
σεων των Περιφερειακών Διευθυντών, οι αρμοδιότητες 
πλέον του οποίου περιήλθαν στο Γενικό Γραμματέα 
της Περιφέρειας και ασκούνται από τον αναπληρωτή 
Περιφερειακό Διευθυντή. 

8. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ίδιου άρθρου του Ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (ΦΕΚ 107/Α) σύμφωνα με τις οποίες οι περι¬ 
φερειακές υπηρεσίες του Υπουργείου Οικονομικών που 
συγκροτούσαν την περιφερειακή διοίκηση του Νομού ή 
της Νομαρχίας δεν υπήχθησαν στη ενιαία οργανική μονά¬ 
δα της Περιφέρειας ούτε καταργήθηκαν αλλά αποτελούν 
από 1-9-1997 Υπηρεσίες του Υπουργείου Οικονομικών. 

9. Το υπ’ αριθ. 28979/31-7-1997 έγγραφο της Δ/νσης 
Διοίκησης του Υπουργείου Εσωτερικών, Δημόσιας Δι¬ 
οίκησης και Αποκέντρωσης, σύμφωνα με το οποίο οι 
αρμοδιότητες του Γ.Γ. της Περιφέρειας σε θέματα υπη¬ 


ρεσιών του Υπουργείου Οικονομικών μεταφέρονται από 
1-9-1997 στον Υπουργό Οικονομικών. 

10. Την υπ’ αριθ. 14650/ΔΙΟΕ85/17-3-04 (ΦΕΚ 519, τ.Β7 
17-3-2004) κοινή απόφαση των Πρωθυπουργού και 
Υπουργού Οικονομίας και Οικονομικών περί καθορι¬ 
σμού αρμοδιοτήτων του Υφυπουργού Οικονομίας και 
Οικονομικών. 

11. Τις διατάξεις του άρθρου 46 παρ. 21 του Ν.3220/2004 
(ΦΕΚ 15/τ.Α728-1-2004) περί μεταβίβασης αρμοδιοτήτων 
του Υπουργού Οικονομίας και Οικονομικών στους Γ.Γ. 
Περιφερειών. 

12. Το υπ’ αριθ. 1030067/296/Α0006/7-4-2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονομι¬ 
κών «Διευκρινίσεις για τις αρμοδιότητες των υφυπουρ¬ 
γών Οικονομίας και Οικονομικών που περιέρχονται από 
10-4-2004 στους Γεν. Γραμματείς Περιφερειών». 

13. Τ ις διατάξεις του άρθρου 113 Ν. 3978/2011 (Φ.Ε.Κ. 
137 Τ.Α716-6-2011). 

14. Την από 14-1-2010 αίτηση του Σιδηρόπουλου Γεώρ- 
γιου του Κων/νου, με την οποία ζητάει τον καθορισμό 
των οριογραμμών αιγιαλού -παραλίας στην θέση Πε¬ 
τεινός της Δημοτικής Ενότητας Οφρυνίου του Δήμου 
Παγγαίου Ν. Καβάλας. 

15. Την από 26-2-2010 έκθεση της αρμόδιας Επιτροπής 
για τον καθορισμό οριογραμμών αιγιαλού -παραλίας 
στην θέση Πετεινός της Δημοτικής Ενότητας Οφρυνίου, 
του Δήμου Παγγαίου Ν. Καβάλας και το από Νοέμβριο 
2009 Τοπογραφικό και υψομετρικό διάγραμμα κλίμα¬ 
κας 1:500 το οποίο συντάχθηκε από τον Αγρονόμο Το¬ 
πογράφο Μηχανικό Κασίμη Δημήτριο σε μία πινακίδα 
που ελέγχθηκε για την ακρίβεια της αποτύπωσης από 
την Τοπογράφο Μηχανικό της Κτηματικής Υπηρεσίας 
Καβάλας Δρόσου Ευφροσύνη και θεωρήθηκε από τον 
Καλτσέλη Στέργιο Προϊστάμενο της Κτηματικής Υπη¬ 
ρεσίας Ν. Καβάλας στις 28-1-2010. 

16. Το υπ’ αριθ. Φ. 119/268434/12-3-2013 έγγραφο 
του ΓΕΕΘΑ/ΓΚΛΑΔΟΣ/Γ2 σύμφωνα με το άρθρο 113 
Ν. 3978/2011 (Φ.Ε.Κ. 137 τ.Α'/16-6-2011) με το οποίο δια¬ 
τυπώνει σύμφωνη γνώμη. 

17. Το με αρ. πρωτ. 917/10-5-2013 έγγραφο της Κτημα¬ 
τικής Υπηρεσίας Ν. Καβάλας, αποφασίζουμε: 

Επικυρώνουμε την από 26-2-2010 έκθεση της κατά το 
άρθρο 3 του Ν. 2971/2001 αρμόδιας Επιτροπής για τον 
καθορισμό των οριογραμμών αιγιαλού και παραλίας στην 
περιοχή Πετεινός της Δημοτικής Ενότητας Οφρυνίου, του 
Δήμου Παγγαίου Ν. Καβάλας και το από Νοέμβριο 2009 
τοπογραφικό και υψομετρικό διάγραμμα που συντάχθηκε 
με κλίμακα 1:500 από τον Αγρονόμο Τοπογράφο Μηχ/ 
κό Κασίμη Δημήτριο αποτελούμενο από μία πινακίδα, 
που ελέγχθηκε για την ακρίβεια της αποτύπωσης από 
την Δρόσου Ευφροσύνη Τοπογράφο Μηχανικό και θε¬ 
ωρήθηκε από τον Καλτσέλη Στέργιο Προϊστάμενο της 
Κτηματικής Υπηρεσίας Καβάλας στις 28-1-2010. 

Στην ως ανωτέρω έκθεση και στο τοπογραφικό και 
υψομετρικό διάγραμμα καθορίστηκαν από την αρμόδια 
Επιτροπή: 

α) Η οριογραμμή του αιγιαλού δια ερυθρός συνεχούς 
πολυγωνικής γραμμής με κορυφές 1, 2, 3, 4 και της 
οποίας οι κορυφές είναι εξαρτημένες από το Κρατικό 
Τριγωνομετρικό Δίκτυο και των οποίων οι συντεταγμέ¬ 
νες αναγράφονται στο τοπογραφικό διάγραμμα. 

β) Η οριογραμμή της παραλίας δια κίτρινης συνεχούς 
πολυγωνικής γραμμής με κορυφές Τ, 2',3',4' της οποίας 
οι κορυφές εξασφαλίζονται από το Κρατικό Τριγωνομε¬ 
τρικό Δίκτυο και των οποίων οι συντεταγμένες αναγρά¬ 
φονται στο τοπογραφικό διάγραμμα, για να εξυπηρε¬ 
τούνται οι σκοποί της παρ. 2 άρθρου 1 του Ν. 2971/2001. 
γ) Ότι δεν υφίσταται παλαιός αιγιαλός. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Κομοτηνή, 17 Ιουνίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 


ΕΚΘΕΣΗ 

Της Επιτροπής Καθορισμού Αιγιαλού - Παραλίας 
(άρθρο 3 Ν.2971/2001, Φ.Ε.Κ. 285/19-12-2001 τ.Α' - 
Αιγιαλός, παραλία και άλλες διατάξεις) 

Για τον καθορισμό για πρώτη φορά των οριογραμμών 
αιγιαλού, παραλίας και παλαιού αιγιαλού στην παραλία 
Οφρυνίου στην θέση «Πετεινός» Δ.Δ. Οφρυνίου Δήμου 
Ορφανού Νομού Καβάλας, έμπροσθεν της ιδιοκτησίας 
Σιδηρόπουλου Γεώργιου. 

Στην Καβάλα σήμερα 26-2-2010 ημέρα Παρασκευή και 
ώρα 3μ.μ. στα γραφεία της Κτηματικής Υπηρεσίας Ν. 
Καβάλας συνήλθε η Επιτροπή καθορισμού οριογραμ- 
μών Αιγιαλού - Παραλίας δυνάμει του άρθρου 3 του 
Ν. 2971/2001 και της υπ’ αρ. 3073/15-4-2009 απόφασης 
του Γενικού Γραμματέα της Περιφέρειας Ανατολικής 
Μακεδονίας και Θράκης συγκληθείσα δια του αριθ. 
254/3-2-2010 εγγράφου του Προέδρου αυτής, αποτε- 
λούμενη από τους: 

1) Καλτσέλη Στέργιο, Προϊστάμενο Κτηματικής Υπη¬ 
ρεσίας Καβάλας ως Πρόεδρο. 

2) Δρόσου Ευφροσύνη, Τοπογράφο Μηχανικό, υπάλ¬ 
ληλο της Κτηματικής Υπηρεσίας Καβάλας ως μέλος. 

3) Κασσανδρινό Γεώργιο Αντιπλοίαρχο Λ.Σ. Λιμενάρχη 
Καβάλας, ως μέλος. 

4) Βογιατζή Αναστάσιο, Μηχ. Μηχανικό, Προϊστάμενο 
της Δ/νσης Πολεοδομίας Ν. Καβάλας, ως μέλος. 

(το 5° μέλος της Επιτροπής η Πασσοπούλου-Χατζή 
Αλέκα Αρχιτέκτων Μηχ. Δ/ντρια Χωροταξίας και Περι¬ 
βάλλοντος της Γ.Γ. Περιφέρειας Ανατολικής Μακεδονίας 
και Θράκης, δεν παρέστη) μετά από αυτοψία στην προ- 
αναφερθείσα περιοχή και αφού λάβαμε υπόψη: 

1) Την αριθ. 94/14-1-2010 αίτηση του Σιδηρόπουλου 
Γ εώργιου του Κων/νου. 

2) Το από Νοέμβριο 2009 τοπογραφικό και υψομετρικό 
διάγραμμα, που συντάχθηκε με κλίμακα 1:500 σε μία (1) 
πινακίδα από την Δημήτριο I. Κασίμη Διπλ. Αγρονόμο 
Τοπογράφο Μηχανικό Π. Ε., το οποίο ελέγχθηκε για την 
ακρίβεια της αποτύπωσης από την Δρόσου Ευφροσύνη 
Τοπογράφο Μηχανικό της Κτηματικής Υπηρεσίας Κα¬ 
βάλας στις 28-1-2010 και θεωρήθηκε από τον Καλτσέλη 
Στέργιο, Προϊστάμενο της Κτηματικής Υπηρεσίας Ν.Κα- 
βάλας την ίδια ημερομηνία. 

3) Τις σχετικές διατάξεις του Ν.2971/01 (Φ.Ε.Κ. 285/τ.Α7 
19-12-2001) «Αιγιαλός - παραλία και άλλες διατάξεις». 

4) Τα στοιχεία καθορισμού αιγιαλού και παραλίας 
που προβλέπονται από το άρθρο 9 του Ν.2971/2001 και 
ειδικότερα: 


α) Τη γεωμορφολογία του εδάφους για την οποία 
αναλυτικά αναφέρεται ότι: 
αΐ) Η μορφολογία της ακτής συνίσταται από: 

(0 χαλαρά ιζήματα (άμμος, αμμοϊλύς). 

(ίί) εκβολές χειμάρρου. 

α2) Της ακτής συνέχονται εκτάσεις: 

(0 Πεδινές. 

(ίί) Με έδαφος γαιώδες, αμμώδες και ιλυώδες. 

(ίίΟ Εκτός σχεδίου. 

(ίν) Δομημένες με πυκνή δόμηση. 

(ν) Με χρήση τουριστική, κατοικίας, β' κατοικίας. 
α3) Το φυσικό όριο της βλάστησης συνίσταται από: 
(0 Χαμηλή ποώδη φυσική βλάστηση, 
β) Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ) Τα πορίσματα από την εκτίμηση των μετεωρο¬ 
λογικών στοιχείων της περιοχής, ήτοι το γεγονός ότι 
η περιοχή δεν προσβάλλεται από ισχυρούς ανέμους 
(εκτός σπανίως από Ν.Α.) γιατί είναι προστατευμένη 
λόγω του ότι βρίσκεται μέσα σε υπήνεμο κόλπο. 

δ) Την μορφολογία του πυθμένα ο οποίος συνίσταται 
από άμμο με μικρά βάθη κοντά στην ακτή και μικρές 
κλίσεις βυθού. 

ε) Τον τομέα ανάπτυξης του κυματισμού σε σχέση 
με το μέτωπο της ακτής, ο οποίος δεν έχει μεγάλο 
ανάπτυγμα λόγω της κλειστής θαλάσσιας περιοχής, με 
αποτέλεσμα να δημιουργείται μικρής έντασης κυματικό 
πεδίο. 

στ)Την ύπαρξη αυθαιρέτων κατασκευών στην εν λόγω 
περιοχή. 

ζ) Τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη. 

η) Τη μη ύπαρξη καταγεγραμμένων δημοσίων κτημά¬ 
των κάθε κατηγορίας που βρίσκονται σε άμεση γειτ- 
νίαση με την παράκτια ζώνη με την επιφύλαξη παντός 
δικαιώματος του Ελληνικού Δημοσίου που θα προκύψει 
στο μέλλον. 

0) Την μη ύπαρξη Εθνικού Κτηματολογίου στην εν 
λόγω περιοχή. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

Επί του ως άνω τοπογραφικού διαγράμματος 
α) Τ ον καθορισμό της οριογραμμής του αιγιαλού δια 
ερυθρός συνεχούς πολυγωνικής γραμμής 1, 2, 3, 4 της 
οποίας οι κορυφές είναι εξαρτημένες από το Κρατικό 
Τριγωνομετρικό Δίκτυο και των οποίων οι συντεταγμέ¬ 
νες αναγράφονται στο τοπογραφικό διάγραμμα. 

β) Της οριογραμμής της παραλίας (σταθερού εύρους 
δεκαπέντε μέτρων) δια κίτρινης συνεχούς πολυγωνικής 
γραμμής 1',2',3',4' της οποίας οι κορυφές εξασφαλίζο¬ 
νται από το Κρατικό Τριγωνομετρικό Δίκτυο και των 
οποίων οι συντεταγμένες αναγράφονται στο τοπογρα- 
φικό διάγραμμα, για να εξυπηρετούνται οι σκοποί της 
παρ. 2 άρθρου 1. 

γ) Δεν υφίσταται παλαιός αιγιαλός (όλες οι συνεχό¬ 
μενες της παραλίας εκτάσεις είναι τεμάχια διανομής 
της Δ/νσης Γεωργίας). 

Η Επιτροπή 

Ο Πρόεδρος Τα Μέλη 

ΣΤΕΡΓΙΟΣ ΚΑΛΤΣΕΛΗΣ ΕΥΦΡΟΣΥΝΗ ΔΡΟΣΟΥ 

ΓΕΩΡΓΙΟΣ ΚΑΣΣΑΝΔΡΙΝΟΣ 
ΑΝΑΣΤΑΣΙΟΣ ΒΟΓΙΑΤΖΗΣ 

